ಮೀನು ಸೇವಿಸಿದರೆ ದೇಹಕ್ಕೆ ಎಷ್ಟು ಪೌಷ್ಟಿಕಾಂಶ ಸಿಗುತ್ತೆ?

ನವದೆಹಲಿ: ಕಡಲ ತೀರದಲ್ಲಿ ಸಿಗುವ ಆಹಾರ ಎಂದ ತಕ್ಷಣ ಸಾಮಾನ್ಯವಾಗಿ ಎಲ್ಲರಿಗೂ ನೆನಪಾಗುವುದು ಫಿಶ್. ಮಾಂಸಾಹಾರವಾಗಿರುವ ಫಿಶ್ ನಮ್ಮ ಆರೋಗ್ಯಕ್ಕೆ ಬಹಳ ಪ್ರಯೋಜನಕಾರಿಯಾಗಿದೆ.

ಫಿಶ್ ಸಮುದ್ರ ತೀರದಲ್ಲಿ ಸಿಗುವ ಜನಪ್ರಿಯ ಆಹಾರ. ನಾನ್‍ವೆಜೀಟಿರಿಯಲ್ ಫುಡ್‍ಗಳಲ್ಲಿ ಒಂದಾಗಿರುವ ಫಿಶ್ ನಾನ್ ವೆಜ್ ಪ್ರಿಯರಿಗೆ ಬಹಳ ಅಚ್ಚುಮೆಚ್ಚು. ಅಲ್ಲದೆ ಫಿಶ್ ಸೇವಿಸುವುದರಿಂದ ಬಹಳಷ್ಟು ಆರೋಗ್ಯಕರ ಪ್ರಯೋಜನಗಳಿವೆ.

ಮೀನಿನ ಖಾದ್ಯಗಳಲ್ಲಿ ಫಿಶ್ ಕರಿ ಕೂಡ ಒಂದಾಗಿದ್ದು, ವಿಶ್ವದ ಎಲ್ಲಾ ಕಡೆ ಫಿಶ್ ದೊರೆಯುತ್ತದೆ. ಭಾರತವು ವೈವಿಧ್ಯಮ ದೇಶವಾಗಿದ್ದು, ವಿವಿಧ ಪ್ರದೇಶಗಳಲ್ಲಿ ತನ್ನದೇ ಶೈಲಿಯ ಭಿನ್ನ ಭಿನ್ನ ರುಚಿ ಹಾಗೂ ಪರಿಮಳವನ್ನು ಹೊಂದಿರುವ ಮೀನು ಖಾದ್ಯಗಳನ್ನು ಜನ ತಯಾರಿಸುತ್ತಾರೆ.

ಫಿಶ್‍ನ ಯಾವುದಾದರೂ ಡಿಶ್ ತಯಾರಿಸಲು ಪ್ರಯತ್ನಿಸುವವರಿಗೆ ಮೀನು ಕರಿ ಬಹಳ ಸರಳ ಮತ್ತು ಸುಲಭವಾಗಿ ತಯಾರಿಸಬಹುದಾಗಿದೆ. ಆರೋಗ್ಯ ಮತ್ತು ರುಚಿಯನ್ನು ಹೊರತು ಪಡಿಸಿ ಮೀನು ಸಾಂಸ್ಕøತಿಕ ಆಹಾರ ಪದ್ದತಿಯು ಆಗಿದೆ. 150 ಗ್ರಾಂ ಮೀನು ಸೇವಿಸುವುದರಿಂದ ದೇಹಕ್ಕೆ ಸರಾಸರಿ ಸುಮಾರು 215ರಷ್ಟು ಕ್ಯಾಲೋರಿ ಅಂಶ ಸಿಗುತ್ತದೆ.

ಮೀನು ಸೇವಿಸುವುದರಿಂದ ದೇಹಕ್ಕೆ ಸಿಗುವ ಪೌಷ್ಟಿಕಾಂಶಗಳು

ಪ್ರೋಟಿನ್ – 25.2 ಗ್ರಾಂ
ಕಾರ್ಬೋಹೈಡ್ರೇಟ್‍ಗಳು – 2.3 ಗ್ರಾಂ
ಶುಗರ್ – 1.9 ಗ್ರಾಂ
ನಾರಿನಾಂಶ – 0.8 ಗ್ರಾಂ
ಕೊಬ್ಬು – 10.5 ಗ್ರಾಂ
ಸ್ಯಾಚುರೇಟೆಡ್ – 1.5 ಗ್ರಾಂ
ಪೊಟ್ಯಾಸಿಯಮ್ – 497.7 ಮಿ.ಗ್ರಾಂ
ಸೋಡಿಯಮ್ – 521.5 ಮಿ.ಗ್ರಾಂ
ಕೊಲೆಸ್ಟ್ರಾಲ್ – 76.3 ಮಿ.ಗ್ರಾಂ

ಆರೋಗ್ಯದ ಪ್ರಯೋಜನಗಳು
ಫಿಶ್ ಸೇವನೆಯು ಹೃದಯ ಸಂಬಂಧಿ ಕಾಯಿಲೆಗಳನ್ನು ತಡೆಗಟ್ಟುವ ಮೂಲಕ ಹೃದಯವನ್ನು ಆರೋಗ್ಯಕರವಾಗಿರಲು ಸಹಾಯ ಮಾಡುತ್ತದೆ. ಮೀನು ಜ್ಞಾಪಕ ಶಕ್ತಿಯನ್ನು ಹೆಚ್ಚಿಸುತ್ತದೆ.

ಮಧುಮೇಹ, ಎಡಿಎಚ್‍ಡಿ, ಬುದ್ಧಿಮಾಂದ್ಯತೆ ಮತ್ತು ಖಿನ್ನತೆ ಸಂಬಂಧಿಸಿದಂತೆ ಕಾಯಿಲೆಗಳನ್ನು ನಿಯಂತ್ರಿಸಲು ಫಿಶ್ ಸಹಾಯಕಾರಿಯಾಗಿದೆ. ಮೀನು ದೇಹದ ಮೂಳೆಯನ್ನು ಗಟ್ಟಿಯಾಗಿಸುತ್ತದೆ.

ಆಡುಗೆ ಟಿಪ್ಸ್
ಅಡುಗೆ ಮಾಡುವಾಗ ಬಳಸುವ ಪದಾರ್ಥಗಳ ಮೇಲೆ ಗಮನವಿರಲಿ. ಯಾವ ಪದಾರ್ಥವನ್ನು ಹೆಚ್ಚಾಗಿ ಬಳಸಬಾರದು ಏಕೆಂದರೆ ದೇಹದಲ್ಲಿ ಕ್ಯಾಲೋರಿ ಸಂಖ್ಯೆಯನ್ನು ಹೆಚ್ಚಿಸುತ್ತದೆ.

ಅಡುಗೆ ಮಾಡುವಾಗ ಆದಷ್ಟು, ಆಲಿವ್ ಎಣ್ಣೆ ಮತ್ತು ಸೂರ್ಯಕಾಂತಿ ಎಣ್ಣೆಯನ್ನು ಬಳಸಲು ಪ್ರಯತ್ನಿಸಿ. ಆಹಾರವನ್ನು ಮಿತವಾಗಿ ಸೇವಿಸಿ. ಇದು ನಿಮ್ಮ ದೇಹದಲ್ಲಿನ ಕ್ಯಾಲೊರಿ ಸಂಖ್ಯೆಯನ್ನು ನಿರ್ಬಂಧಿಸುತ್ತದೆ.